cyanic-selkie/wikianc huggingface dataset:
Buskruit
Geskiedenis
regs|duimnael|Buskruit, toe dit eers ontdek is, is tipies in die horings van diere gedra, vir veiligheid en gerief; dit is later ook in plat leertasse of bottels gedra. 'n Buitengewoon eienaardige voorbeeld van laasgenoemde uit die tyd van Koningin Elisabeth word hier getoon en is van ivoor gemaak in die vorm van 'n horing; die versierings daarop uitgekerf toon 'n gewapende man op 'n perd in 'n jaagtog.  Die houer is aan die punt met 'n silwer tuit voorsien en is ongeveer agt duim lank.
Buskruit is in China in die 9de eeu uitgevind tydens die Tang-dinastie (618-907 n.C.). Die uitvinding is waarskynlik per ongeluk ontdek tydens alchemistiese eksperimente. Die eerste opgetekende verwysings na buskruit verskyn in vroeë alchemiste se geskrifte as aanmanings om nie sekere materiale te meng nie. Dié mengsels het egter groot hoeveelhede onbrandbare materiale bevat. Teen die 11de eeu is daar begin om buskruit vir militêre doeleindes in China te gebruik in die vorm van vuurpyle en bomme wat met katapulte gewerp is. Die eerste verwysings na missiel werpende wapens verskyn in 1259 toe bamboesbuise gebruik is om gebakte klei projektiele na die vyand te vuur. Hierdie tipe wapen was meer van 'n lastigheid op die slagveld as wat dit 'n gevaar ingehou het. Die oudste metaalkanonne in China dateer uit 1323. Dit wil voorkom asof die gebruik van buskruit vanuit China na die res van die wêreld versprei het. Dit is deur die Mongole (1279–1368) teen die Russe gebruik en daar is van melding gemaak in 'n Europese manuskrip deur Roger Bacon in 1248. Die eerste Europese verwysing na kanonne is 'n aantekening van kanonne wat vanuit Gent in 1313 uitgevoer is. Teen die middel 14de eeu word daar baie melding gemaak van kanonne in Europa sowel as China. Dit was egter die Europeërs wat besef het dat slegs drie van die bestanddele werklik nodig was vir 'n effektiewe buskruit en ook die belangrike rol wat kaliumnitraat (salpeter) daarin gespeel het.
In China sowel as Europa is die gebruik van buskruit in vuurwapens en kanonne vertraag omdat dit moeilik was om metaalbuise te vervaardig wat die ontbranding kon binnehou. Hierdie probleme kon gelei het tot die mite dat die Chinese hulle uitvinding slegs gebruik het in die vervaardiging van vuurwerke. Buskruit is egter gereeld in kanonne en vuurpyle tydens die Mongoolse invalle van die 13de en 14de eeue gebruik en was ook 'n kenmerk van latere oos-Asiese oorlogvoering. Die lae, dik stadsmure van Beijing (in 1406 begin) is byvoorbeeld spesifiek ontwerp om aanvalle met artillerie te weerstaan en Ming-dinastie (1368–1644) het die hoofstad van Nanjing na Beijing in 1412 geskuif juis omdat die heuwels rondom Nanjing goeie posisies vir die artillerie van aanvallers gebied het.
Die oorsprong van buskruit en kanonne bly egter steeds 'n omstrede onderwerp omdat die meeste Chinese geskrewe bronne 17de eeuse kopieë van vroeëre geskrifte is. Chinese vuurwapens het ook nie verder as die mees primitiewe vorms ontwikkel tot en met hul kontak met Europese handelaars nie. Japannese bronne laat blyk dat vuurwapens bykans heeltemal onbekend (of vergete) was voordat die Portugese in 1543 te Tanegashima daar aangeland (of eerder skipbreuk gely) het. Die militêre aanvalle van die Mongole (1279–1368) blyk die aansporing te gewees het vir die ontwikkeling van vuurwapens in China, maar in die tydperk was ouer vorms van belegwapens soos die trebuchet aan die orde van die dag.
Tydens die 15de tot die 17de eeu het daar vele ontwikkelinge in kruittegnologie hoofsaaklik in Europa plaasgevind. Vooruitgang in metallurgie het gelei tot die ontwikkeling van handwapens soos die Musket (roer). Die ontwikkeling van die kanon het ook vinniger as in China plaasgevind en hierdie tegnologiese ontwikkelings is na China oorgedra deur Jesuïete-sendelinge wat deur die latere Ming- en die vroeëre Qing keisers in beheer van kanonvervaardiging daar geplaas is.
Later in die 19de eeu is nitrogliserien, nitrosellulose en rooklose kruite uitgevind wat vinnig gelei het tot die vervanging van buskruit in vele toepassings.
Monique Steyn
Monique Steyn is 'n Afrikaanse sangeres en klavierspeler. Tydens die eerste Suid-Afrikaanse Idols-seisoen het sy onder die top-50 deelnemers geëindig. Haar debuutalbum, Ek val vir jou is in 2010 uitgereik. Haar debuutliedjie Sê My Hoe is ook op die CD Die Grootste Afrikaanse Sokkie Vol. 7 asook op die DVD 30 Goue Sokkie Treffers beskikbaar.
Monique was die mentor van Wilha Carstens en Demi Lee Moore in die realiteitsmusiekkompetisie Die Kontrak op VIA op DStv. Wilha het uitgeval, maar Demi-Lee het gewen en die kontrak van 'n miljoen rand wat op die uiteindelike wenner gewag het, losgeslaan.
Kubele
Kubele (Frigies: Matar Kubileya/Kubeleya, dalk "Bergmoeder"; Grieks: Κύβελις, Kybelis) is ’n Anatoliese moedergodin; sy kon ’n moontlike voorganger gehad het in die vroegste Neolitikum by Çatalhöyük, waar standbeelde van oorgewig vroue, wat soms sit, ontdek is. Sy is Frigië se enigste bekende godin en was waarskynlik ’n staatsgodheid.
In Griekeland
Kubele het in Griekeland ’n gemengde ontvangs gehad. Sy is gedeeltelik vereenselwig met aspekte van die aardgodin Gaia, haar Minoïese eweknie, Rea, en die godin van oeste, Demeter. Sommige stadstate soos Athene het haar as ’n beskermer beskou, maar haar mees gevierde Griekse rites het haar uitgebeeld as ’n eksotiese, geheime buitelandse godin wat in ’n strydwa ry wat deur ’n leeu getrek word, vergesel van wilde musiek, wyn en ’n wanordelike, ekstatiese gevolg. Iets wat uniek in die Griekse mitologie was, was haar priesterorde van bedelende eunugs. Sy het ook ’n eunug-man, Attis, gehad wat moontlik ’n Griekse toevoeging was. In Griekeland word Kubele verbind met berge, dorps- en stadsmure, vrugbaarheid en wilde diere, veral leeus. In Rome was sy bekend as Magna Mater ("Groot Moeder").
1879
Die jaar 1879 was 'n gewone jaar wat volgens die Gregoriaanse kalender op 'n Woensdag begin het. Dit was die 79ste jaar van die 19de eeu n.C. Soos ander gewone jare het die jaar 12 maande, 52 weke en 365 dae gehad.
Burg Lockenhaus
Burg Lockenhaus is 'n kasteel in die sentrale gedeelte van die Oostenrykse deelstaat Burgenland. Dit is as heuweltopkasteel op 'n rotsmassief in die bergreeks Günser Gebirge opgerig, bo-oor die Günsrivier en net buite die gelyknamige nedersetting, en is tans in die Oostenryks-Hongaarse oorgrens-natuurpark Geschriebenstein-Irottkö geleë.
William Howard Taft
William Howard Taft (15 September 1857 – 8 Maart 1930) was die 27ste President van die Verenigde State (1909-1913). Tydens sy ampstermyn het Nieu-Meksiko (6 Januarie 1912) en Arizona (14 Februarie 1912) die 47ste en 48ste deelstate van die Verenigde State van Amerika geword.
Burg Lockenhaus
Geskiedenis
Die oudste historiese dokument, waarin na die kasteel verwys word, dateer van 1242. Die kasteel is omstreeks 1200 gebou en aanvanklik Leuca genoem. Die oudste dele is die verdedigingstoring en die ringmuur van die sentrale gedeelte. Die kapeltoring en die Gotiese suilesaal van die riddersaal met twee skepe is ietwat later bygevoeg. Fragmente van 13de eeuse fresko's - die oudste in enige nie-kerklike gebou in Burgenland - het in die kasteelkapel bewaar gebly.
Historiese dokumente noem die grawe van Güssing (Johann I van Héder) as kasteeleienaars in die tydperk tussen 1270 en 1337. Tussen die 14de en 17de eeu was die kasteel in besit van die families Kanizsay (1390 tot 1535) en Nádasdy (1535 tot 1672). Ná die teregstelling van Frans III Nádasdy in 1671 is die kasteel as 'n pand aan Nikolaus Draskovich gegee. Vanaf 1676 tot 1968 was dit in besit van die Esterházy-familie. Die kasteel was in 'n baie slegte toestand toe dit in 1968 deur die Oostenrykse skrywer Paul Anton Keller en sy vrou gekoop is. Die Kellers het al hul private bates aangewend om die kasteelkompleks te renoveer. Ná Paul Anton Keller se afsterwe in 1976 is die renovasiewerk deur die Prof. Paul Anton Keller-stigting Burg Lockenhaus voortgesit. Sedert 1968 is altesaam elf miljoen Oostenrykse sjieling aan die projek bestee.
Naas sy argitektoniese en opvoedkundige waarde vervul die burg tans ook 'n vermaaklikheidsfunksie. 'n Hotel binne sy mure dien as toeristeverblyf.
Argitektoniese beskrywing
Burg Lockenhaus bestaan uit 'n voorburg en die hoofkasteel wat daaragter lê. Tot op datum is geen omvattende navorsingswerk oor die gebou gedoen nie. Naas die laat-Romaanse kapeltoring het ook die verdedigingstoring naby die poort tot die hoofkastel in sy oorspronklike toestand bewaar gebly.
Lood(II)chloried
Lood(II)chloried is 'n chemiese verbinding van lood (met oksidasietoestand 2+) met chloor. Dit vorm kleurlose kristalle of 'n wit poeier.
Die stof kan gevorm word deur reaksies soos:
Eienskappe
Die stof is taamlik sleg in water oplosbaar. Eenkristalle van hierdie stof kan met 'n sonesmelttegniek (Stockberger-Bridgman) gesuiwer en vervaardig word en hulle vertoon ioniese geleidbaarheid van die anione. Die vorming van 'n defek (leë anioonholte) het 'n aktiveringsenergie van 1,55 eV en die aktivering van migrasie is 0,38 eV.
Lood(II)chlories word as mineraal aangetref: cotunniet, wat 'n struktuur het waarin die taamlik groot -ioon -wat nog 'n 6s2-elektronpaar besit- 'n negevoudige omringing deur chloor besit.
Brenda Fassie
In 1981, op die ouderdom van 16, het sy Kaapstad verlaat en na Soweto, Johannesburg gegaan om roem te vind as 'n sangeres. Brenda het eers by die groep Joy aangesluit, en het later die hoofsangeres geword vir die lokasie-popgroep Brenda and the Big Dudes. Sy het 'n seun, Bongani, in 1985 by 'n mede-musikant van die Big Dudes gehad. Brenda het later in 1989 met 'n voormalige gevangene Nhlanhla Mbambo getrou, maar is in 1991 weer van hom geskei. Dit is rondom hierdie tyd dat sy verslaaf geraak het aan kokaïen en haar loopbaan het daaronder gely.
Met baie uitgesproke sieninge en gereelde besoeke aan die armer lokasies van Johannesburg, sowel as liedjies oor lewe in die lokasie, het sy geweldige gewildheid geniet. Sy is die beste bekend vir haar liedjies "Weekend Special" en "Too late for Mama", en is deur Time Magazine in 2001 die "Madonna van die Townships" genoem.
In 'n dwelmverwante voorval in 1995 is sy bewusteloos ontdek saam met die liggaam van haar minnaar, Poppie Sihlahla, wat gesterf het aan 'n skynbare oordosis. Fassie het oorleef en na rehabilitasie het sy haar loopbaan weer op dreef gekry. Sy het egter steeds dwelmprobleme gehad en het ongeveer 30 keer in haar lewe teruggekeer na rehabilitasieklinieke.
Sedert 1996 het sy verskeie solo-albums vrygestel, soos "Now Is The Time", "Memeza" (1997, die topverkoperalbum in Suid-Afrika) en "Nomakanjani?". Die meeste van haar albums het multi-platinum verkopers geword in Suid-Afrika.
Op die oggend van 26 April 2004 het Brenda ineengestort in haar huis in Buccleuch en is opgeneem in die Sunninghill-hospitaal in Johannesburg. Volgens 'n persverklaring het sy 'n hartaanval gehad, maar daar is later berig dat sy in 'n koma gegaan het as gevolg van 'n asma-aanval. Die nadoodse ondersoek het onthul dat sy 'n oordosis kokaïen ingeneem het op die aand van haar ineenstorting en dat dit 'n koma tot gevolg gehad het. Sy het ophou asemhaal en het breinskade opgedoen as gevolg van 'n tekort aan suurstof. Brenda is op 9 Mei 2004 in die ouderdom van 39 oorlede in die hospitaal sonder dat sy weer haar bewussyn kon herwin, nadat die asemhalingsapparaat afgeskakel is. Volgens die Suid-Afrikaanse koerant, die Sunday Times, en die bestuurders van haar musiekmaatskappy het die nadoodse ondersoek ook getoon dat sy MIV-positief was. Haar bestuurder, Peter Snyman, het hierdie aspek van die verslag ontken.
Cy Schindell
Cy Schindell (4 Maart 1907 – 24 Augustus 1948) was 'n Amerikaanse akteur. Hy was bekend vir sy rolle in die rolprente The Face Behind the Mask (1941) en The Devil Commands (1941).
Fort Hare
Fort Hare is een van 'n reeks forte wat tydens die Kaapse grensoorloë teen die middel van die 19de eeu in die Oostelike Provinsie van die Kaapkolonie opgerig is om die Xhosa-invalle oor die Groot-Visrivier (die oosgrens) te stuit.
In 1847 na afloop van die Oorlog van die Byl (die Sewende Grensoorlog) is Fort Hare, Fort Glamorgan en Fort Grey opgerig. Op 23 km oos van Fort Beaufort en op die oostelike oewer van die Tjumirivier (Tyhumerivier) in die Amatolaberge het die Britte Fort Hare, hul grootste fort in die Oos-Kaap, gebou. Dit is vernoem na lt.kol. John Hare, waarnemende luitenant-goewerneur van die Oostelike Provinsie in 1838 en in Julie en Augustus 1846 bevelvoerder van die 27ste Regiment se aksies teen die Xhosa.
Slegs die toring van die fort het oorgebly, maar oorblysels van die mure is nog te sien.
Aplysina primitiva
Aplysina primitiva is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Die spons behoort tot die genus Aplysina en tot die familie Aplysinidae. Die wetenskaplike naam van die spesie is die eerste keer geldig gepubliseer in 1959 deur Burton.
Lys van forte in die Oos-Kaap
Lys van forte uit die tyd van die Kaapse grensoorloë op die Oosgrens (1779–1877) van die Kaapkolonie:
Krüger van Niekerk
Ds. Krüger van Niekerk (3 April 1938 – 1 Maart 2014) was tydens sy 31 jaar lange aktiewe bediening predikant in net twee gemeentes van die Gereformeerde Kerke in Suid-Afrika: Beestekraal van 1972 tot 1976 en daarna tot sy emeritaat in 2003 van Pretoria-Wonderboom-Suid. Hy is in die ouderdom van 75 jaar en 11 maande oorlede.
“Hy sou homself tekort doen om net die beste vir sy huisgesin te gee. Hy het nooit op aardse skatte en prinse vertrou nie, maar altyd sy hart en oog gerig op die Ewige Skat wat vir hom by sy Vader in die hemel weggelê is.
“Herma het ’n ornament waarop geskryf staan: ‘Al wat jy saam met jou hemel toe kan vat, is dit wat jy op aarde weggegee het.’ Dit was by uitstek ook ds. Van Niekerk se lewensfilosofie.”
Al het die gemeente Beestekraal net bestaan van 1959 tot 2002, toe dit by Krokodilrivier ingelyf is, was ds. Van Niekerk in 1972 reeds hul vierde predikant. Nadat hy in 1976 die beroep na Pretoria-Wonderboom-Suid aangeneem het, sou nog vier predikante volg, onder wie sy opvolger, ds. Nico Malan.
Oudl. Buys skryf dit was ’n heuglike dag vir Wonderboom-Suid toe ds. Van Niekerk die beroep aanvaar ná die skielike afsterwe op 29 Augustus 1975 van ds. H.F.V. Kruger, sedert 1949 die gemeente se eerste predikant. Daarna was die gemeente langer as ’n jaar vakant.
“Ds. Van Niekerk het tydens hulle ontvangs as jong pastoriepaar in sy intreeboodskap gesê: ‘Oorlede ds. Kruger het diep spore by Wonderboom-Suid getrap,’ hy sal maar net poog om langs sy voorganger se spore te loop, min wetende dat sy eie voetspore in ons lidmate se hart voort sal bly bestaan.”
Oudl. Buys skryf in die tyd dat hy die Van Niekerk-gesin as hul ouderling kon bedien, het hy ds. Van Niekerk as mens en geesgenoot leer ken: “Sy vriendelike en innemende geaardheid en liefde vir sy Skepper en die natuur sal ons altyd bybly.
“Hy het ook hieraan uiting gegee in gedigte wat hy geskryf het, byvoorbeeld een wat hy gedig het toe hy nog op skool was, onder die titel: The World I Want, en later: Die Verskietende Ster.
“Ons het hom ook leer ken as ’n herder en leraar wat sy lidmate se belange altyd op die hart gedra het, asof dit sy eie huisgesin is. Sy nougesetheid waarmee hy sy preke gemaak en aan die gemeente oorgedra het, is ook weerspieël in sy kategetiese onderrig aan die ‘lammers’ wat hy liefdevol laat wei het.
“Die hulpkategete en katkisante kan sekerlik getuig van sy nougesetheid met sy Bybelse onderrig aan die kinders en onder meer met die byhou van die bywoningsregisters wat hy persoonlik in sy pragtige handskrif opgestel het en van elkeen verwag het om dit so netjies te hou.”
Hy het sy eggenote en kinders, Fanie en sy vrou, Lallie, en hul twee seuntjies, asook Ido en Tildie met haar man, Freek, en ’n seuntjie nagelaat.
Trevor Wright
Trevor Wright is 'n Amerikaanse akteur. Hy is bekend vir sy rolle in die rolprente Shelter (2007), The Social Network (2010), en 2001 Maniacs: Field of Screams (2010).
Empedokles
Empedokles (Grieks: Ἐμπεδοκλῆς) (Akragas, Sisilië, ca. 492 v.C. - Peloponnesos, ca. 432 v.C.) was 'n Griekse, pre-Sokratiese filosoof. Hy was 'n tydgenoot van Zenon van Elea, die 'n leerling was van Parmenides. Hy was 'n staatsman, digter, godsdiensleraar, redenaar, profeet, dokter, wonderdoener en wysgeer. Empedokles word met Herakleitos, Leucippus, Democritus en Anaxagoras gereken as 'n lid van die Griekse natuurfilosowe.
Taamlik volledige dele van sy didaktiese poësie het bewaar gebly. Empedokles se bydrae tot die filosofie bestaan nie soseer uit die afleiding van 'n nuwe teorie nie, maar uit die samevoeging van elemente van vroeë opvattings. Hy kombineer elemente uit die filosofië van Herakleitos en die Eleate. Hy staan onder sterk invloed van die Pythagorisme. So glo hy in sielsverhuising en was hy 'n vegetariër. Hy het homself as 'n god beskou.
Natuurkunde
Empedokles ontdek dat lug 'n afsonderlike substansie is. Dit illustreer hy as volg: wanneer'n emmer onderstebo in die water gedruk word, stroom die water nie daarin nie. Hy weet dat die maan geen lig uitstraal nie, maar slegs weerkaats. Hy dink dat dit ook vir die son geld. Hy vermoed dat die lig met baie hoë snelheid voortplant. Vermoedelik leer hy van Anaxagoras dat sonsverduistering ontstaan aangesien die maan voor die son skuif.
Evolusieleer
Empedokles was op die hoogte van die geslagtelikheid van plante. Hy verkondig egter 'n fantastiese evolusieleer. Hiervolgens was daar in die begin allerlei losse ledemate, wat willekeurig by mekaar kom en eenheid soek. Slegs die beste kombinasies kon hulself handhaaf. Daarby ontstaan eers die lae organismes: eers plante en diere, later die mens; eerstens wesens wat beide geslagte in hulself verenig, later afsonderlike vroulike en manlike wesens.
FC Rooiwit Erfurt
Geskiedenis
Op 25 Mei 1895 is die Cricket Club Erfurt gestig wat sy naam 'n jaar later verander het in SC Erfurt 1895. Die klub was in 1900 medestigter van die Duitse sokkerbond.
Empedokles
Die vier elemente
Thales van Milete beskou die water as die oer-element; Anaximenes die lug; Herakleitos die vuur en die Eleate die aarde. Empedokcles het hierdie sienings tot 'n eenheid te verenig. Hy stel hierdie elemente gelyk aan mekaar is, en kom so tot die leer van die vier elemente: aarde, water, lug en vuur. Hierdie verskille is kwalitatief, is ewig, en kan hulself in verskillende verhoudinge met mekaar verenig om die aanskyn te gee aan die wêreld om ons heen.
Hy neem waarskynlik aan dat die grondstowe voorkom as onwaarneembaar klein deeltjies. Die dinge verander deur die samekoms en weer uiteengaan van hierdie deeltjies, onder invloed van die krag liefde (Grieks: φιλία) en haat (Grieks: νεῖκος). Hierdie spel van aantrekkende en afstotende kragte gebeur by toeval en is noodsaaklik, terwyl dit 'n kringloop vorm. Hierdie kringloop vind plaas in 'n sogenaamds perfekte meetkundige ligaam: 'n Sfeer. Op 'n bepaalde oomblik is die elemente volledig vermeng deur liefde. Dan word hulle deur haat geleidelik weer geskei (vuur en lug gaan na die buitenkant van die Sfeer), om vervolgens deur liefde weer verenig te word en na die begintoestand terug te keer. Dit is dus 'n voortdurende stryd en aantrekking tussen die kragte van liefde en haat, waarby hulle mekaar in heerskappy afwissel. Empedokles se dinamiese konsep van 'n kosmogonie waarby die elemente steeds opnuut weer terugkeer en nuwe samenstellings vorm, word 'n sikliese universum genoem.
FC Rooiwit Erfurt
Geskiedenis
'n Nuwe klub, SG Erfurt-West, is opgerig as plaasvervanger vir SC Erfurt 1895 en VfB Erfurt. Die klub is kort hierna herdoop, eers na Fortuna Erfurt, toe BSG KWU en eindelik na BSG Turbine Erfurt. In 1950 was die klub medestigter van die DDR-Oberliga en behaal 'n 4de plek. In dieselfde jaar haal die span die eindstryd van die Oos-Duitse beker (FDGB-Pokal), maar verloor met 4-0 teen BSC Eisenhüttenwerk Thale. In 1951 eindig die klub boaan die punteleer saam met BSG Chemie Leipzig en het 'n beter doelverskil gehad, maar destyds is daar nog nie na doelverskil gekyk nie. In 'n eindwedstryd in Chemnitz voor 60 000 toeskouers verloor Erfurt met 0-2. Die klub het uiteindelik wel 2 keer kampioen geword (1954 en 1955).
Empedokles
Die vier elemente
In die geval van Herakleitos was dit slegs die stryd wat veranderinge teweegebring het. Empedokles glo egter dat dit beide die stryd én die liefde is wat veranderinge stuur. Plato sou later die idees van beide saamvoeg in “Die Sofist”.
FC Rooiwit Erfurt
Geskiedenis
In 1966 het die DDR sokkerowerhede besluit om die sokkerafdeling van BSG Turbine Erfurt met die sokkerafdeling van BSG Optima Erfurt saam te smelt in een van 11 Oos-Duitse “fokus“-klubs waarheen van die land se beste talent oorgeplaas is om spelers vir die nasionale span te ontwikkel. Die nuwe klub sou bekend staan as FC Rooiwit Erfurt.
Empedokles
Die vier elemente
Hierdie leer van die vier elemente kan ons sien as die eindpunt van die soeke na die oersubstansie, wat die Ioniese filosofie oorheers.
Kennisteorie
Die gelyke word deur die gelyke geken, "in die sin dat ons sintuie die gelyke ordening van elemente aanneem, in die mate waartoe dit dinge buite ons beantwoord."(Störig, 1964, p132) Johann Wolfgang von Goethe sou later opmerk dat ons oog die son kan sien omdat dit met die son verwant is.
2010 Aboe Dhabi Grand Prix
Die 2010 Formule Een Aboe Dhabi Grand Prix het op 14 November 2010 op die Yas Marina-renbaan in Aboe Dhabi plaasgevind. Dit was die negentiende en laaste wedren van die kampioenskapseisoen.
Empedokles
Einde van sy lewe
Dit wil voorkom of Empedokles van mening was dat hy goddelik was. Die verhaal oor sy dood kom moontlik van 'n komediedigter: om die stelling van sy onsterflikheid, te bevestig sou hy in die krater van die Berg Etna gespring het. Volgens die digter sou egter net één van sy brons sandale weer uitgespoeg word deur die berg.
FC Rooiwit Erfurt
Geskiedenis
Na ’n suksesvolle laaste seisoen in die DDR-Oberliga het die klub direk gekwalifiseer vir die 2. Bundesliga, asook die UEFA-beker.
Empedokles
Invloed van Empedokles
Plato neem kennis van die idees van Empedokles. Invloede van hom word gevind in "Die Sofist," "Wette," "Faido" en "Timaios." Aristoteles haal Empedokles egter meer aan as Plato, onder andere in "Die respiratione," "Die sensu," "Die generatione et corruptione" en "Metafisika." Aristoteles beskou Empedokles as 'n belangrike filosoof, maar was die nie altyd met hom eens nie. Die Neo-platonisie interpreteer Empedokles se leer op hul eie manier, wat ewenwel nie veel bygedra het tot verheldering van die oorspronklike opvattinge nie. Baie van die bewaar geblewe fragmente van Empedokle se werk is te danke aan die aanhalings deur die Neo-platonici.
Baie anekdotes oor Empedokle se lewe word via die Diogenes Laërtius oorgedra.
Op die kunsveld het die lewe en werk van Empedokles die Duitse digter Friedrich Hölderlin geinspireer tot die skryf van 'n treurspel, genaamd "Der Tod des Empedokles." Die Engelsman Matthew Arnold skryf 'n “dramatiese gedig” in twee bedrywe, genaamd "Empedocles on Etna." Friedrich Nietzsche het 'n drama "Empedokles," begin skryf maar nooit voltooi nie.
Kafue-kurper
Die Kafue-kurper (Sargochromis mortimeri) is 'n varswater vis wat voorkom in die boonste en middelste gedeeltes van die Zambezirivier en die Kafuerivier. In Engels staan die vis bekend as die Kafue bream.
Voorkoms
Die onvolwasse is liggroen en die volwasse visse is olyfgroen en daar is roeskleurige kolle op die basis van die skubbe. Die analevin is grys met oranje merke en daar is rye vol oranje eier-kolle op die membrane. Die ander vinne is donker grys met pers kolletjies op. Die mannetjies se dorsalevin het oranje kolle op en die rant is rooi en daar is ook pienk eier-kolle met oranje middelpunte op die analevin. Die vis word tot 27 cm lank.
Habitat
Die vis leef in 'n verskeidenheid habitatte en damme. Hulle vreet insekte, slakke en plante en broei in die lente en vroeë somer. Die mannetjie bou 'n sandnes in vlak water. Die wyfies mondbroei die eiers en larwes.
Hoagy Carmichael
Hoagy Carmichael (22 November 1899 – 27 Desember 1981) was 'n Amerikaanse akteur. Hy was bekend vir sy rolle in die rolprente To Have and Have Not (1944), The Best Years of Our Lives (1946), Canyon Passage (1946), en Gentlemen Prefer Blondes (1953).
Springbok (dubbelsinnig)
Springbok kan na een van die volgende verwys:
Lood(IV)chloried
Lood(IV)chloried is 'n verbinding van lood (in oksidasietoestand +4) met chloor. Dit is 'n taamlik onstabiele reaktiewe verbinding wat in teenstelling tot lood(II)chloried 'n molekulêre struktuur besit. Dit bestaan uit tetraëdriese -molekule wat redelik kovalent is. Die verbinding word daarom dikwels ook loodtetrachloried genoem.
Die stof ontbind maklik deur
Daar is berigte dat hierdie reaksie tot ontploffings kan lei en dat die stof daarom onder suiwere swawelsuur by -80 °C in die donker bewaar moet word.
Die tetrachloried kan vervaardig word deur in 'n soutsuuroplossing te suspendeer -wat die ioon  skep- en chloorgas deur te lei by 0 °C. Dit vorm die heksaplumbaat-ioon. Die heksaplumbaat van ammonium kan as vastestof neergeslaan word en hierdie stof met swawelsuur in omgesit:
Garo
Garo (A·chikku, আ·চিক্কু) is 'n Tibeto-Birmaanse taal wat deur sowat 1,1 miljoen mense in Noordoos-Indië en Bangladesj gepraat word. Garo word met die Bengaalse skrif, die Latynse alfabet of A-Chik Tok'birim, 'n skrif wat in 1979 deur Arun Ritchil Marak vir Garo ontwikkel is, geskryf. Garo word in die Indiese deelstate Assam, Meghalaya en Tripura gepraat. Dit is verwant aan Bodo, een van die amptelike tale van die Indiese deelstaat Assam. In teenstelling met Bodo geniet Garo geen amptelike status nie. Daarbenewens is albei tale verwant aan Kokborok, ook Tripuri genoem, een van die amptelike tale van die Indiese deelstaat Tripura.
Adrian Roux
Roux se ouers was Paul Roux en Anna Elizabeth Herold. Sy vader was 'n regstreekse afstammeling van die stamvader van die Roux-familie, Paul Roux van Oranje, wat in 1688 as Franse vlugteling na die Kaap gekom het. Van kleinsaf was die jong Adrian skrander en wou hy 'n evangeliedienaar word. Sy skoolopleiding ontvang hy aan die destydse Akademie van Evans en later aan die Zuid-Afrikaansch Athenaeum, wat in 1829 in Kaapstad gestig is. Hy het veral 'n aanleg vir tale gehad en maklik vreemde tale aangeleer.
Studie
Op 19-jarige leeftyd kry hy toestemming van die indertydse goewerneur, sir Galbraith Lowry Cole, om na Holland te gaan waar hy in Junie 1831 aankom. Hy sit daar sy teologiese studie voort en word op 5 Oktober 1836 deur die Provinsiale Kerkbestuur van Seeland as proponent toegelaat. Agtien maande later, op 7 Maart 1838, verwerf hy aan die Universiteit van Leiden die graad doktor in die teologie ná openbare verdediging van 'n geleerde dissertasie (verhandeling) in Latyn "De Aurelio Augustino, adversario Donatistarum", wat gepubliseer is en blykbaar vandag nog gedruk word en waarvan die oorspronklik aanlyn te kry is.
Hierna keer dr. Roux na sy geboorteland terug waar hy aankom op 27 September 1838. Maar 'n groot teleurstelling wag op die jong leraar. Destyds was daar maar nog weinig Kaapse gemeentes (sowat 23) en indertyd was daar geen vakante poste nie. Eers in September 1841 stel die regering, soos destyds die gebruik was, hom aan as die tweede leraar van die NG gemeente Albanie, wat toe vakant geword het vanweë die vertrek van ds. John Pears na die NG gemeente Somerset-Oos. Intussen het hy wel af en toe in die Kaap gepreek en goeie diens bewys as sekretaris van die Maatschappij ter Uitbreiding van Beschaving en Letterkunde.
Leraar van Albanie
Op 8 Januarie 1842 word dr. Roux deur ds. Alexander Smith van die NG gemeente Uitenhage georden en bevestig as leraar van die gemeente Albanie. Die plegtigheid het plaasgevind op die plaas Mooimeisjesfontein, wat die Voortrekkerleier Piet Retief aangelê het, en waarvan die gemeente ná die vertrek van die destydse eienaar, M.J. van Rooyen, 'n gedeelte aangekoop het vir die aanlê van 'n dorp. Die jong leraar begin sy werk met moed en ywer en lewer sy intreepreek oor die woorde in 1 Johannes 4:7: "Geliefden, laat ons elkander liefhebben." In 1842 stel landmeter Rodgers 'n plan vir die dorp op wat op voorstel van dr. Roux, Riebeek genoem word ter ere van die eerste Kaapse kommandeur, Jan van Riebeeck. Baie jare later is die uitgang "-Oos" bygevoeg om dit van die dorp Riebeek-Wes in die Wes-Kaap te onderskei.
Hy werk met ywer sodat die hoeksteen van die kerkgebou wat vandag nog in gebruik is, in 1861 gelê kon word. Die sierlike en doelmatige kerkgebou teen 'n koste van £4 000 is op 31 Mei 1862 ingewy. In dr. Roux se tyd is ook die dorpsdam gebou en die verbod op sterk drank (Riebeek-Oos is 'n "droë" dorp soos byvoorbeeld Vishoek in die Kaapse Skiereiland) gehandhaaf. Die verbod het daarna bly staan. In 1882 aanvaar dr. Roux sy emeritaat nadat hy 41 jaar, weliswaar met onderbrekings, in die gemeente gearbei het.
Waardering
Na sy aftrede gaan woon hy weer in Kaapstad, maar die rus word hom nie lank gegun nie, want hy sterf skaars twee jaar later op 29 Maart 1884. Van hom skryf eerw. Andries Dreyer in die Eeuwfeest-Album van de Nederduits Gereformeerde-Kerk in Zuid-Afrika 1824–1924: "Hy behoort tot die geslag wat as 'n voorbeeld vir die jonger geslag evangeliedienaars kan dien wat waardigheid van die evangeliebediening en deftigheid van kanselstyl betref. Hy het deurentyd blyke gegee van die deeglike bearbeiding van die stof wat hy behandel en aan die gemeente voorgedra het. Sy prediking met groot kalmte en erns van voordrag, het baie ongetwyfeld lank bygebly, veral in die gemeente in wie se midde hy die beste kragte van sy lewe opgeoffer het."
Tannenberg-monument
Die Tannenberg-monument (Duits amptelik respektiewelik Tannenberg-Nationaldenkmal en - ná 1934 - Reichsehrenmal Tannenberg) is tussen 1924 en 1927 naby Hohenstein in Oos-Pruise (tans Olsztynek in Pole) opgerig ter herdenking van die oorwinnings wat Duitse magte tydens die Eerste Wêreldoorlog teen invallende Russiese troepe behaal het, veral in die Slag by Tannenberg (1914) - wat na die Middeleeuse Slag van Tannenberg (1410) vernoem is - en die Slag by die Masoeriese Mere. Die Duitse bevelhebber, Paul von Hindenburg, wat die monument in 1924 ingewy het, is as nasionale held vereer en later tot rykspresident verkies.
Die monument, wat in 1927 voltooi is, is deur die Berlynse argitekte Johannes en Walter Krüger ontwerp en deur die Weimarse Republiek gefinansieer. Die agthoekige uitleg met agt torings (elkeen met 'n hoogte van 20 meter) is volgens die voorbeeld van Frederik II, keiser van die Heilige Romeinse Ryk se Castel del Monte en Stonehenge geskep.
Aplysina procumbens
Aplysina procumbens is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Die spons behoort tot die genus Aplysina en tot die familie Aplysinidae. Die wetenskaplike naam van die spesie is die eerste keer geldig gepubliseer in 1889 deur Lendenfeld.
Calaveriet
Calaveriet is 'n mineraal met formule. Dit is 'n gouderts. Die meeste goud wat gemyn word is in gedeë vorm (75%), maar telluriede soos calaveriet vorm ongeveer 20% daarvan.
Kristalstruktuur
Die struktuur van calaveriet is die argetipe van die strukturbericht-klassifikasie se C34-struktuur.
Christopher Reeve
Christopher D'Olier Reeve (* 25 September 1952, † 10 Oktober 2004) was 'n Amerikaanse akteur, rolprent-regisseur, -vervaardiger, draaiboekskrywer, skrywer en aktivis wat veral met sy vertolking van die fiktiewe held Superman in 1978 internasionale bekendheid verwerf het.
'n Perdry-ongeluk tydens 'n wedren in Culpeper, Virginië op 27 Mei 1995 het Reeve verlam gelaat. Vir die res van sy lewe het hy 'n rolstoel en 'n beasemingsapparaat benodig. Reeve het daarna as 'n aktivis vir die belange van mense met rugmurgbeserings opgetree en het hom vir menslike stamselnavorsing beywer. Hy het sy eie stigting, die Christopher Reeve Foundation, in die lewe geroep en was medestigter van die Reeve-Irvine-navorsingsentrum.
In April 1992 het Reeve met Dana Morosini (1961-2006) getrou. Hul seun William Elliot Reeve is op 7 Junie 1992 gebore. Reeve het nog twee kinders, Matthew Exton Reeve (* 1979) en Alexandra Exton Reeve (* 1983), uit sy vroeëre verhouding met sy langjarige vriendin Gae Exton gehad.
Christopher Reeve is op 10 Oktober 2004 ná 'n hartstilstand oorlede.
Koorsblaar
Kenmerke
'n Koorsblaar word deur 'n branderige, tintelende gevoel op of rondom die lippe voorafgegaan. Pynlike blasies volg, wat in enkele dae oorgaan na roofbedekte sweertjies. Genesing van die lipvel neem sewe tot tien dae. Soms gaan 'n koorsblaar gepaard met lusteloosheid of 'n gevoel van ligte vermoeidheid.
Tydens hierdie akute fase is die koorsblaar ook aansteeklik. 'n Koorsblaar kan ook soms genitale herpes laat ontstaan, wat 'n infeksie van die genitalieë deur die virus is. Dus is handewas ná aanraking van die sweertjie/blasie noodsaaklik om besmetting te voorkom; daarbenewens moet orale seks ook vermy word.
Oorsaak
Die koorsblaar word meestal deur 'n herpessimpleksvirus Tipe 1 (HSV-1) veroorsaak wat weer opvlam, maar soms ook deur Tipe 2 (HSV-2).
Die primêre besmetting van die herpesvirus is gingivostomatitis herpeticans. Ná besmetting bly die virus lewenslank agter in die ganglion van die trigeminussenuwee, wat onder andere die tong en die gesig van senuwees voorsien — buite die bereik van ons immuunstelsel.
'n Sekondêre aanval kan onder andere deur UV-lig veroorsaak word, wat blasies laat verskyn wat bars en rofies vorm.
Voorkoming
'n Infeksie deur die herpessimpleksvirus word deur direkte velkontak opgedoen; buite die liggaam kan die virus slegs baie kort oorleef. Die inkubasieperiode is twee dae tot twee weke met 'n gemiddeld van een week. As mens eers een keer die infeksie het, bly die virus vir altyd in die sisteem en kan 'n mens in periodes van verlaagde weerstand van die liggaam onder meer koorsblare ontwikkel.
Daar is 'n room wat glo koorsblare voorkom deur 'n kombinasie van 'n fisiese UV-filter (sinkoksied en titaandioksied) en 'n sinksout (sinksulfaat). Die fisiese UV-filter beskerm die lippe teen sonlig. Die sinksulfaat vorm 'n lagie rondom die herpesvirusselle sodat dié die gesonde selle nie meer kan aantas nie.
Dit is ook moontlik om 'n ontwikkelende koorsblaar teë te werk deur die plek waar dit uitkom met sinksalf te smeer. Dit bestry nie die virus nie, maar voorkom dat daar 'n blasie ontstaan deur die vog aan daardie gedeelte van die lip te onttrek.
Melissa McBride
Melissa McBride (gebore 23 Mei 1965) is 'n Amerikaanse aktrise. Sy is bekend vir haar rolle in die rolprente The Dangerous Lives of Altar Boys (2002), The Mist (2007), en The Reconstruction of William Zero (2014), en in die televisiereeks The Walking Dead (2010).
Koorsblaar
Behandeling
Antivirusmiddelle in die vorm van nukleoside-analoë soos pensiklovir of asiklovir strem wel die groei van die virus, wat nuttig is by die ontwikkeling van 'n koorsblaar, maar kan nie die virus vernietig nie. Dit behoort gegee te word net voordat die infeksie homself manifesteer, en dit is uiters moeilik om die tydsberekening reg te kry.
'n Koorsblaar kan redelik goed ingeperk word indien dit in 'n vroeë stadium behandel word. Wanneer mens 'n blokkie ys in die eerste twee dae 'n aantal keer per dag oor die lip vryf, ontwikkel die koorsblaar nie verder nie. Aansmeer van ontsmettingsalkohol droog die koorsblaar uit, en help dat 'n rofie vinniger gevorm word. Indien asiklovir reg aan die begin van die koorsblaar aangewend word (onmiddellik wanneer die brand of tinteling gevoel word), word die groei en ontwikkeling van die infeksie vinnig gestop. Asiklovir werk op die DNS-vlak van die virus — dit inhibeer en deaktiveer die virus se DNS-polimerase, en word deel van die virus se DNS-ketting. Dit beveg nie die infeksie wat reeds bestaan nie, maar dit keer wel dat dit verder groei — vandaar die vereiste dat dit so vroeg moontlik aangewend word. Normaalweg word asiklovir as room aangesmeer, maar famsiklovir of valasiklovir in pilvorm kan normaalweg vir 5–7 dae geneem word. 'n Hoë-dosis eendagbehandeling daarmee is beskikbaar, en meer koste-effektief en gerieflik.
Dit is heel moontlik dat die simptome van die virus (m.a.w. die koorsblaar) ná puberteit nie meer voorkom nie. Die virus bly egter wel in die liggaam aanwesig.
Herpes simplex
Michael Carmine
Michael Carmine (6 Maart 1959 – 14 Oktober 1989) was 'n Amerikaanse akteur. Hy was bekend vir sy rolle in die rolprente Band of the Hand (1986), *batteries not included (1987), Longtime Companion (1989), en Leviathan (1989).
1878
Die jaar 1878 was 'n gewone jaar wat volgens die Gregoriaanse kalender op 'n Dinsdag begin het. Dit was die 78ste jaar van die 19de eeu n.C. Soos ander gewone jare het die jaar 12 maande, 52 weke en 365 dae gehad.
Kokborok
Kokborok (Kókborok, Tripuri, Tipra) is 'n Tibeto-Birmaanse taal wat deur sowat 1 miljoen mense in Noordoos-Indië en Bangladesj gepraat word. Die naam is afgelei van kok ("verbaal") en borok ("volk" of "mense"). Kokborok word met die Bengaalse skrif, die Latynse alfabet of die oorspronklike Koloma-skrif geskryf. Dit vorm saam met Bengaals en Engels die amptelike tale van die Indiese deelstate Tripura en Wes-Bengale. Daarbenewens word Kokborok in die aangrensende Indiese deelstaat Mizoram gepraat. Dit is verwant aan Bodo, een van die amptelike tale van die Indiese deelstaat Assam, en aan Garo, wat geen amptelike status geniet nie.
Aplysina pseudolacunosa
Aplysina pseudolacunosa is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Die spons behoort tot die genus Aplysina en tot die familie Aplysinidae. Die wetenskaplike naam van die spesie is die eerste keer geldig gepubliseer in 2007 deur Pinheiro, Hajdu & Custodio.
Pseudocerotidae
Pseudocerotidae is 'n familie van mariene platwurms wat hoort tot die orde Polycladida. Die grootste see platwurms kom in die familie voor. Daar is 'n groot verskeidenheid platwurms in die familie. Hulle het oor die algemeen reghoekige, gladde lywe met groot skyn tentakels. Party het ook tuberkels op die lyf. Baie van die spesies is helder gekleur om voornemende aanvallers te waarsku dat hulle toksies is. Die spesies behorende tot die genera Pseudobiceros en Pseudoceros kan swem deur ritmiese sametrekkings van die lyf spiere.
Daniel Wu
Daniel Wu (gebore 30 September 1974) is 'n Amerikaanse akteur, vervaardiger, en regisseur. Hy is bekend vir sy rolle in die rolprente New Police Story (2004), One Nite in Mongkok (2004), en Warcraft (2016).
Spaanse Grand Prix
340px|regs Die Spaanse Grand Prix (Spaans: Gran Premio de España, Katalaans: Gran premi d'Espanya) is 'n Formule Een motorwedren wat huidig by die Circuit de Barcelona-Catalunya in Barcelona gehou word. Die wedren is een van die oudste in die wêreld waarom nog meegeding word en het sy eeufees in 2013 gevier. Die wedren het 'n nederige begin gehad as 'n produksiemotorwedren, wat deur die Eerste Wêreldoorlog onderbreek is. Dit is bevorder tot die Europese kampioenskap in 1935 voor die Spaanse Burgeroorlog 'n einde aan wedrenne gemaak het. Die wedren is suksesvol hervat in 1967 as 'n gereelde deel van die Formule Een Wêreldkampioenskapsreeks.
Kunene-kurper
Voorkoms
Die onvolwasse vis is lig tot olyfgroen en daar is donker kolle op die vinne. Die volwasse visse is olyfgroen met grysgroen vinne wat 'n rooi skynsel op het. Daar is roesbruin kolle by die basis van die skubbe. Mannetjies het rooi kolle op die membraan van die vinne en daar is eiervormige kolle op die analevin. Die pensvin is dofkleurig. Die vis word tot 22 cm lank.
Habitat
Geen inligting is beskikbaar nie.
Spaanse Grand Prix
Vorige wenners
Michael Schumacher en Lewis Hamilton hou saam die Spaanse Grand Prix-rekord met ses oorwinnings elk.
Rompslomp
Omrede tyd geld werd is, kan rompslomp onproduktiwiteit meebring, 'n demper op inisiatief plaas, werkstyd inboet en ekonomiese vooruitgang kniehalter. Toesmeerdery kan ook makliker plaasvind deur die hoeveelheid tyd wat so verlore gaan.
Enkele voorbeelde sluit in: duimnael|regs|Afhangend van die werk wat 'n persoon doen, kan die produktiwiteit verhoog word deur die regte toerusting vir die regte werknemer aan te skaf: soos 'n dubbelskerm vir iemand wat in die werkplek gereeld vergelykings moet maak. Moontlike ideale:
Ragdoll
Die Ragdoll is ’n langharige katras met blou oë en ’n kenmerkende kleurpuntpatroon. Die katte is bekend vir hul rustigheid en inskiklikheid, en het ’n neiging om slap te raak sodra hulle opgetel word. Dit is een van die redes vir die kat se naam (Engels vir "lappop").
Geskiedenis
In die 1960's het Ann Baker met ’n gewone Angora-tipe huiskat met die naam Josephine begin teel. Die katte is oor verskeie jare geteel om ’n spesifieke voorkoms en karaktertrekke te hê, soos die grootte, kleurpuntpatroon en inskiklike geaardheid.
In een van die vroeë werpsels was Blackie, ’n effekleurige swart Birmaanse-tipe kat, en Daddy Warbucks, ’n robbruin kat met wit pote. Daddy Warbucks was die pa van ’n tweekleurige wyfie, Fugianna, en Blackie die pa van Buckwheat, ’n donkerbruin/swart Birmaans tipe wyfie. Josephine was albei se ma. Alle Ragdolls is afstammelinge van Baker se katte deur parings van Daddy Warbucks met Fugianna en Buckwheat.
In 1994 het nog ’n groep van die IRCA weggebreek weens die streng teelbeperkings. Hulle kon nie dieselfde naam gebruik nie en het hul kat die Ragamuffin genoem.
Beskrywing
Die Ragdoll is een van die grootste huiskatrasse. Dit het ’n lang, stewige lyf. Hoewel die pels dig is, bestaan dit hoofsaaklik uit boonste dekhare en het die kat nie ’n digte onderste laag hare nie. Die geen wat die kleurpuntpels veroorsaak, is ook verantwoordelik vir die blou oë. Intense blou skakerings word op skoue verkies. Ragdolls met wit pote, wat later eers erken is, word dikwels verwar met die heilige Birmaanse kat. Die maklikste manier om hulle uitmekaar te ken is deur die Ragdoll se grootte en die kleur van die ken (Ragdolls het wit kenne en heilige Birmaanse katte gekleurde kenne.)
Joodse Ghetto-polisie
Die Joodse Ghetto Polisie (Duits: Jüdische Ghetto-Polizei, Jüdischer Ordnungsdienst) was die berugte Joodse ghetto polisie eenhede wat in die ghetto's deur die Joodse Judenrat rade onder bevel van Nazi-Duitsland georganiseer is.
Oor die algemeen het die eenhede bestaan uit Jode met geen verbintenis met die gemeenskap waaroor hulle toesig gehou het nie en op wie vertrou kon word om Duitse bevele uit te voer, soos om met die deporterings na die verdelgingskampe te help.
Aplysina reticulata
Die spons behoort tot die genus Aplysina en tot die familie Aplysinidae. Die wetenskaplike naam van die spesie is die eerste keer geldig gepubliseer in 1889 deur Lendenfeld.
Treblinka-verdelgingskamp
Treblinka was 'n Nazi verdelgingskamp in Duits-besette Pole tydens die Tweede Wêreldoorlog. Verdelgingskampe soos die een by Treblinka is gebruik tydens die Joodse volksmoord, of Sjoa, vir die sistematiese uitroeiing van mense wat deur die Nazi's as submense gekategoriseer is. Die kamp was in gebruik van Julie 1942 tot Oktober 1943. Oor die 780 000 mense is daar vermoor, die plek met die tweede hoogste dodetal naas die Auschwitz II (Birkenau)-verdelgingskamp.
Fanie Viljoen
Hendrik Stephanus (Fanie) Viljoen (gebore 2 Januarie 1970) is 'n bekroonde Afrikaanse skrywer en kunstenaar, en outeur van onder andere Breinbliksem, Pynstiller en Onderwêreld.
Biografie
Fanie Viljoen matrikuleer in 1987 aan die Hoërskool Goudveld in Welkom. Hy studeer grafiese ontwerp aan die Tegniese Kollege Welkom (1993–1995) en behaal in 2002 'n BA-graad in sosiale wetenskappe aan Unisa. Hy werk vanaf 1990 tot 2006 as opleidingskonsultant by Sanlam, en is vanaf 2006 'n voltydse skrywer en kunstenaar. Hy woon tans in Bloemfontein.
Kortverhale
Verskyn in die volgende bundels:
Gedigte
Verskyn in die volgende bundels:
Rympies
Verskyn in die volgende bundels:
Alan Carney
Alan Carney (22 Desember 1909 – 2 Mei 1973) was 'n Amerikaanse akteur. Hy was bekend vir sy rolle in die rolprente Girl Rush (1944), Zombies on Broadway (1945), The Absent Minded Professor (1961), en It's a Mad Mad Mad Mad World (1963).
Paralimpiese Somerspele 1996
Die Paralimpiese Somerspele 1996 (Engels: 1996 Summer Paralympics) is tussen 16 en 25 Augustus 1996 in Atlanta, Verenigde State, aangebied. Tydens die geleentheid het 3 255 atlete uit 104 nasies aan 519 items in 19 verskillende sportsoorte deelgeneem. Dit was die tiende Paralimpiese Somerspele wat aangebied is.
Die Suid-Afrikaanse span verwys na hulself as die amakrokokroko en eindig vyftiende met 28 medaljes (tien goud, agt silwer en tien brons). Die span verbeter ook ses wêreldrekords en een Paralimpiese rekord.
Die Olimpiese Somerspele 1996 is tussen 19 Julie en 4 Augustus in Atlanta gehou.
Sporte
19 Paralimpiese sporte is tydens die Spele beoefen. • 4
Deelnemende nasies
Hier volg 'n alfabetiese lys van al die Nasionale Paralimpiese Komitees wat deelgeneem het. Waar beskikbaar word die aantal atlete per land in hakies aangedui: • 4
Aantal medaljes
Hier is al die lande wat medaljes by die Spele verower het:
Dewald de Beer
Ds. Dewald Lambertus de Beer (1 Julie 1936, Potgietersrus – 28 Februarie 2004) was tussen 1974 en 2001 predikant in vyf Gereformeerde kerke of kombinasies: Potgietersrus 1974, Potgietersrus-Wes 1974–1976, Mafeking/Goeie Hoop 1976–1980, Witrivier 1980–1989, Schweizer-Reneke/Bloemhof 1989–2001.
De Beer is in 1958 met Meraaisie getroud wat hy, volgens ds. Wouter de Vos in sy lewensberig in die Almanak van 2005, “op die hande gedra het in ’n waarlik gelukkige huwelik, en waarin sy hom ook deur dik en dun bygestaan het”.
Uit hul huwelik is twee kinders gebore: Hendrik (predikant van Phalaborwa 1986–1990, Ficksburg 1990–1999, Pretoria-Meintjeskop 1999–2010 en Magol sedert 2010), Willem (sakeman en boer) en Mariaan (mediese verteenwoordiger). Ds. De Vos beskryf ds. De Beer as “’n dierbare oupa vir sy kleinkinders, wat hom met liefde en respek bejeën het”.
David Wu (Amerikaanse akteur)
David Wu is 'n Amerikaanse akteur.
Dewald de Beer
Ds. De Beer moes die skool vroeg verlaat om met sy pa, wat ernstig siek was, se boerdery te help en kon dus nie matrikuleer nie. Eindelik het hy wel matriek deur die pos geslaag en daarna kon hy as getroude man van 30 jaar met twee kinders na Potchefstroom gaan om vir predikant te leer. Tydens sy studiejare is hul dogter, Mariaan, gebore. Nadat hy deeltyds gewerk en voltyds studeer het, is hy einde 1973 beroepbaar gestel en het hy ’n beroep na sy geboortedorp ontvang. Daar is hy in Januarie 1974 bevestig, maar reeds in Mei daardie jaar gaan hy oor na die pas afgestigte Potgietersrus-Wes.